CELEX: 62013CN0249
Language: mt
Date: 2013-05-06 00:00:00
Title: Kawża C-249/13: Talba għal deċiżjoni preliminari mressqa mit-Tribunal administratif de Pau (Franza) fis- 6 ta’ Mejju 2013 — Khaled Boudjlida vs Préfet des Pyrénées-Atlantiques

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/13
            
         Talba għal deċiżjoni preliminari mressqa mit-Tribunal administratif de Pau (Franza) fis-6 ta’ Mejju 2013 — Khaled Boudjlida vs Préfet des Pyrénées-Atlantiques
   (Kawża C-249/13)
   2013/C 189/25
   Lingwa tal-kawża: il-Franċiż
   
      Qorti tar-rinviju
   
   Tribunal administratif de Pau
   
      Partijiet fil-kawża prinċipali
   
   
      Rikorrent: Khaled Boudjlida
   
      Konvenut: Préfet des Pyrénées-Atlantiques
   
      Domandi preliminari
   
   
               (1)
            
            
               Liema hija l-portata, għal barrani ċittadin ta’ pajjiż terz li jinsab f’sitwazzjoni illegali li ser ikun is-suġġett ta’ deċiżjoni ta’ ritorn, tal-kontenut tad-dritt għal smigħ iddefinit fl-Artikolu 41 tal-Karta tad-Drittijiet Fundamentali tal-Unjoni Ewropea? B’mod partikolari, dan id-dritt jinkludi t-tqegħid f’pożizzjoni li janalizza l-provi kollha miġjuba kontrih f’dak li jirrigwarda d-dritt ta’ soġġorn tiegħu, dak li jesprimi fehmtu, oralment jew bil-miktub, wara żmien ta’ riflessjoni suffiċjenti, u dak li jibbenefika minn assistenza ta’ konsulent tal-għażla tiegħu?
            
         
               (2)
            
            
               Jekk ikun hemm bżonn, din il-portata tal-kontenut għandha tiġi aġġustata jew imrażżna fid-dawl tal-għan ta’ interess ġenerali tal-politika ta’ ritorn espost mid-direttiva (imsemmija iktar ’il fuq) tas-16 ta’ Diċembru 2008 (1)?
            
         
               (3)
            
            
               Jekk iva, liema aġġustamenti għandhom jiġu aċċettati, u fuq liema kriterji għandhom jiġu ddeterminati?
            
         
      (1)  Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU L 348, p. 98).